Evaluering af de mundtlig prøver juni 2016

**Prøvernes afvikling**

Til hver prøve har lærerne givet eleverne deres pensumopgivelser, så de vidste hvad de skulle læse.

De enkelte lærer har selv stået for at gøre lokalet klar til prøven.

Lægge dug på, pynte med blomster og lys og købe lidt godter.

Den pågældende dag har læreren ikke haft andre timer inden prøven.

**Bespisning**

Til formiddag har der været et rundstykke til lærer og censor.

Til middag har censor kunnet spise med på vores madordning og de har selv kunne vælge om lærer og censor ville spise i klassen eller på lærerværelset. Det har fungeret fint.

**Forberedelse**

Det har været lidt småt med forberedelsen, da der ofte har været mange vikartimer i forbindelse med prøveforberedelsen og afholdelsen. Derfor har vi overvejet muligheden for at holde fagdage næste gang.

**Fagdage - Forslag**

Forslag for at lette processen, både for eleverne, læreren der skal afholde prøve, og de lærere der skal være vikarer:

Hvis man kunne indfører, at hver lærer havde 2 fagdage op til en prøve, hvor man ikke havde andre timer der skulle passes, ville det være en stor hjælp. Her er der fuld fokus på eleverne, der skal til prøve. Der kan hjælpes med dispositioner, afholdes prøveeksaminer, læses op på stoffet osv.

På denne måde vil de andre lærer i god tid vide, hvilke dage man er vikar og for hvem.

**Læseferie**

Eleverne har i år holdt læseferie på skolen. De har hver dag skulle møde fra 8-14.45 og forberede sig til prøverne. De har mest haft fokus på den forestående prøve og har haft svært ved at tænke på de næste, skønt de var pressede på tid til den sidste prøve.

Der kan på denne måde afholdes timer undervejs og gives fælles vejledning.

Eleverne har været gode til at komme og bede om hjælp og har fået den hjælp de havde brug for. Der har dog også været elever der ikke har udnyttet deres forberedelsestid særlig godt.

**Censorat**

Lærerne i overbygningen har været ude som censorer 5 gange i år. Det giver os rigtig meget fagligt, at være ude som censor og det er en fed måde at netværke med vores andre faglærere på. Det giver os et billede af, hvor vores egne elever ligger. Vi har i år kunnet se, at vi er fagligt rigtig godt med på skolen.

**Forældreinfo**

Vi har til hver prøve lagt en tidsplan ind på Yammer til forældrene, så de kunne følge med i, hvornår deres unge mennesker skulle til prøve.